Rammstein

**Rammstein**&nbsp;— нямецкі Neue-Deutsche-Härte-гурт, сфармаваны ў Бэрліне, у 1994 годзе. Склад гурта, якая складаецца з вакаліста Тыля Ліндэмана, гітарыста Рыхарда Круспэ, рытм-гітарыста Паўля Ляндэрса, басіста Олівэра Рыдэля, барабаншчыка Крыстафа Шнайдэра й клявішніка Крысьціяна «Фляке» Лёрэнца, застаецца нязьменным на працягу ўсёй гісторыі гурта, як і падыход да напісаньня песьняў, які палягае ў тым, што Ліндэман піша і сьпявае тэксты на інструмэнтальныя фрагмэнты, якія астатнія ўдзельнікі гурта ўжо папярэдне стварылі. Па стане на 2018 год гурт прадаў каля 20&nbsp;млн копіяў альбомаў. У міжнародным маштабе Rammstein сталі найбуйнейшымі «культурнымі экспартэрамі» Нямеччыны.

Да ўтварэньня гурта некаторыя ейныя ўдзельнікі былі зьвязаныя з панк-рок гуртамі Feeling B і First Arsch.

Выйграўшы мясцовы конкурс, Rammstein змаглі запісаць дэма-запісы й разаслаць іх на розныя лэйблы, у выніку падпісаўшы кантракт з Motor Music. Рэліз іхнага дэбютнага альбома, спрадусаванага Якабам Хэльнарам&nbsp;— ''Herzeleid''&nbsp;— адбыўся ў 1995 годзе. Хоць альбом спачатку прадаваўся дрэнна, гурт набыў папулярнасьць дзякуючы сваім жывым выступам, і ў выніку альбом дасягнуў шостага месца ў чартах Нямеччыны. Другі альбом, ''Sehnsucht'', быў выдадзены ў 1997 годзе й дэбютаваў на першым месцы ў Нямеччыны, пасьля чаго гурт адправіўся ў сусьветны тур, які доўжыўся амаль чатыры гады й спарадзіў пасьпяховыя самотнікі «Engel» і «Du hast», а таксама канцэртны альбом *[[Live aus Berlin]]* (1999). Пасьля тура Rammstein падпісалі кантракт з буйным лэйблам Universal Music і выпусьцілі альбом ''Mutter'' у 2001 годзе. З альбома было выпушчана шэсьць самотнікаў, усе зь якіх трапілі ў чарты па ўсёй Эўропе. Лід-самотнік «Sonne» дасягнуў другога месца ў чартах Нямеччыны. У 2004 годзе Rammstein выпусьцілі альбом *[[Reise, Reise]]*, зь якога два самотнікі дасягнулі другога месца ў нямецкіх чартах: «Mein Teil» і «Amerika»; першая песьня дасягнула першага месца ў гіпшанскіх чартах, стаўшы іхным першым самотнікам №&nbsp;1.

Іхны пяты альбом, ''Rosenrot'', быў выдадзены ў 2005 годзе, а лід-самотнік, «Benzin», дасягнуў шостага месца ў чартах Нямеччыны. Другі канцэртны альбом *[[Völkerball]]* выйшаў у 2006 годзе. У 2009 годзе гурт выпусьціў свой шосты альбом *[[Liebe ist für alle da]]*, лід-самотнік якога, «Pussy», стаў першым гітом №&nbsp;1 у Нямеччыне, нягледзячы на спрэчны кліп, у якім была паказаная жорсткая парнаграфія. Пасьля гэтага група зрабіла перапынак у запісе й некалькі гадоў гастралявала, выпусьціўшы альбом *[[Made in Germany]]*, а таксама канцэртныя альбомы *[[Rammstein in Amerika]]* і ''Paris''. Rammstein вярнуліся ў 2019 годзе, пасьля дзесяцігодзьдзя адсутнасьці, зь песьняй «Deutschland», якая стала іхным другім гітом №&nbsp;1 у Нямеччыне. Іхны сёмы студыйны альбом бяз назвы выйшаў у траўні 2019 году й дасягнуў нумара 1 у 14 краінах. Падчас лакдаўнаў COVID-19, гурт спантанна напісаў і запісаў восьмы студыйны альбом ''Zeit'', які выйшаў у красавіку 2022 году.

Rammstein быў адным зь першых гуртоў, якія пачалі выкарыстоўваць жанр Neue Deutsche Härte. Іхны дэбютны альбом прымусіў музычную прэсу ўвесьці гэты тэрмін, а стыль іхнай музыкі ў цэлым быў станоўча ўспрыняты музычнымі крытыкамі. У камэрцыйным пляне гурт вельмі пасьпяховы: ён атрымаў мноства альбомаў №&nbsp;1, а таксама залатыя й плятынавыя сэртыфікацыі ў розных краінах сьвету. Іхныя грандыёзныя жывыя выступы, часта суправаджаныя піратэхнікай, спрыялі росту іхнай папулярнасьці. Нягледзячы на посьпех, гурт ня раз станавіўся абʼектам спрэчак, а ейны агульны імідж падвяргаўся крытыцы; напрыклад, з-за песьні «Ich tu dir weh» альбом *Liebe ist für alle da* прыйшлося перавыдаць у Нямеччыне, выдаліўшы зь яго песьню з-за яе адкрыта сэксуальна-садысцка-мазахісцкага тэксту.

У 2024 годзе зьявіліся зьвесткі пра рэліз новага дакумэнтальнага фільма Rammstein і пра рэліз невыдадзенай песьні «Ramm4», якая выкарыстоўвалась на некаторых канцэртах як інтра.

## Назва гурта

Назва «Rammstein» паходзіць ад назвы амэрыканскай вайсковай базы Рамштайн (), якая знаходзіцца на тэрыторыі Нямеччыны ля аднайменнага гораду. 28 жніўня 1988 году на базе падчас авіяшоў з удзелам італьянскай авіяцыйнай групы найвышэйшага пілятажу «Фрэчэ трыкалёры» () адбылося паветранае сутыкненьне трох самалётаў, у выніку якога загінулі 70 чалавек і больш за 300 былі параненыя (гэтай трагедыі прысьвечана аднайменная песьня гурта). Першая вэрсія назвы гурта нават выглядала як «Rammstein-Flugschau» («Авіяшоў Рамштайн»), прычым з падвойнай літарай «М».

Ідэя назвы належыць Рыхарду Круспэ, Паўлю Ляндэрсу ды Крысьціяну Лёрэнцу (на той час&nbsp;— удзельнікам гурта «Feeling B»). Паўль Ляндэрс казаў:

Rammstein з падвойным «M» па-нямецку азначае «таранны камень» (бэтонны блёк, якім у Нямеччыне адгарожваюць тратуар ад праезнай часткі). Музыкі лічаць, што гэтае слова гучыць даволі магутна і цьвёрда, а значыць&nbsp;— адпавядае стылю іх песьняў.

## Гісторыя

### Беларусь

Першы канцэрт Rammstein на Беларусі адбыўся 7 сакавіка 2010 году.

Савет вэтэранаў, а затым савет па маральнасьці, які складаецца з царкоўных дзеячаў і чальцоў Саюза пісьменьнікаў, заклікалі ўрад краіны да скасаваньня канцэрту, абвінаваціўшы гурт у «непрыхаванай прапагандай гомасэксуалізму, садамазахізму й іншых скрыўленьняў, жорсткасьці, гвалту й непрыстойнай лаянцы».

Потым яны заявілі, што гурт «пагражае беларускай дзяржаўнасьці»

Негледзячы на абвінавачваньні, канцэрт адбыўся: у Менск-Арэну прыйшло больш за 11 000 чалавек.

#### Супрацоўніцтва з Белтэлерадыёкампаніяй (2018)
У 2018 годзе артысты прыбылі ў Менск для працы над новым альбомам&nbsp;— «#&nbsp;7».

Дамову аб супрацоўніцтве з рок-гуртом падпісалі сымфанічны аркестар і акадэмічны хор Белтэлерадыёкампаніі.

## Тэксты песьняў і іхныя тэмы

Тэксты песьняў Rammstein і асабліва іх выкананьне вакалістам Тылем Ліндэманам зьяўляюцца неадʼемным элемэнтам музыкі й ярка характарызуюць ўспрыманьне гурта фанатамі й шырокай публікай. Збольшага гэта тлумачыцца тым, што гурт піша й выконвае песьні пра спрэчныя, табуяваныя альбо ганебныя тэмы, такія як BDSM («Bück dich», «Feuerräder» і «Ich tu dir weh»), гомасэксуальнасьць («Mann gegen Mann» і «Reise, Reise»), інцэст («Spiel mit mir», «Laichzeit», «Tier» і «Wiener Blut»), сэксуальны гвалт («Wiener Blut», «Tier», «Halleluja», «Hallomann»), наркотыкі («Kokain» і «Adios»), нэкрафілія («Heirate mich»), сэкс-турызм («Pussy» і «Ausländer»), піраманія («Benzin», «Feuer Frei!» і «Hilf mir»), канібалізм («Mein Teil» і «Eifersucht»), мізантропія («Halt»), вуаерызм («Weit Weg»), крытыка рэлігіі («Asche zu Asche», «Haleluja» і «Zeig dich»), гвалт падчас сэксуальнага акту («Wollt ihr das Bett in Flammen sehen?»), сталкінг («Du riechst so gut») і прастытуцыя («Puppe»).

Тэксты песьняў у асноўным напісаныя ад першай асобы, што вакаліст Тыль Ліндэман апраўдвае большай, дадаткова палярызуючай «непасрэднасьцю». Тэматыкай большасьці песьняў на раньніх альбомах *Herzeleid* і *Sehnsucht* зьяўляюцца сэкс і гвалт. *Reise, Reise*, *Rosenrot* і альбом бяз назвы ўсё часьцей закранаюць тэму міжасобасных адносін, як, напрыклад, у песьні зь першага альбома «Ohne dich». Песьні «Nebel», «Wo bist du», «Stirb nicht vor mirDon’t Die Before I Do», «Diamant» і «Tattoo» прысьвечаны жалобе па былым каханым.

## Дыскаграфія

Студыйныя альбомы Rammstein:
* ''Herzeleid'' (1995)
* ''Sehnsucht'' (1997)
* ''Mutter'' (2001)
* *[[Reise, Reise]]* (2004)
* ''Rosenrot'' (2005)
* *[[Liebe ist für alle da]]* (2009)
* Безыменны (2019)
* ''Zeit'' (2022)

## Заўвагі
### Асноўныя

### Камэнтары

## Крыніцы

## Вонкавыя спасылкі
* Афіцыйны сайт гурта
* Афіцыйны канал на YouTube
* Дыскаграфія Rammstein на MusicBrainz
* Дыскаграфія Rammstein на Discogs


Катэгорыя:Гурты ў стылі індастрыял-мэтал
Катэгорыя:1994 год у музыцы
Катэгорыя:Музычныя гурты, якія зьявіліся ў 1994 годзе
Катэгорыя:Ляўрэаты прэміі Echo
Катэгорыя:Нямецкія гэві-мэтал-гурты
Катэгорыя:Індастрыял-гурты
Катэгорыя:Сэкстэты
Катэгорыя:Ляўрэаты прэміі Kerrang! Awards
Катэгорыя:Ляўрэаты Эўрапейскай музычнай прэміі MTV
Катэгорыя:Выканаўцы Republic Records
Катэгорыя:Выканаўцы Slash Records
Катэгорыя:Ляўрэаты World Music Awards